అయోధ్య వివాదం: 1994 తీర్పును సమీక్షించేందుకు నిరాకరించిన సుప్రీంకోర్టు - BBC News తెలుగు
https://www.bbc.com/telugu/india-45666296
మసీదులో నమాజ్ చేయడం అనేది ఇస్లాం మతంలో అంతర్భాగం కాదంటూ 1994లో ఇచ్చిన తీర్పును సమీక్షించేందుకు సుప్రీంకోర్టు నిరాకరించింది. ఆ తీర్పును సమీక్ష కోసం ఐదుగురు సభ్యుల విస్తృత ధర్మాసనానికి బదలాయించాలంటూ దాఖలైన పిటిషన్లను న్యాయస్థానం తోసిపుచ్చింది.
1994 ఇస్మాయిల్ ఫారూఖీ కేసులో ఇచ్చిన తీర్పులో "ప్రార్థనలు ఎక్కడైనా చేసుకోవచ్చు, నమాజ్ మసీదులోనే చేయాలనేమీ లేదు" అని సుప్రీం కోర్టు చెప్పింది.
ఆ తీర్పును పునఃసమీక్షించేందుకు విస్తృత ధర్మాసనానికి నివేదించాలని కోరుతూ దాఖలైన పిటిషన్లపై చీఫ్ జస్టిస్ దీపక్ మిశ్రా నేతృత్వంలోని త్రిసభ్య ధర్మాసనం 2:1 మెజారిటీతో గురువారం తీర్పు ఇచ్చింది.
జడ్జిమెంట్‌ను ధర్మాసనానికి చదివి వినిపించిన జస్టిస్ అశోక్ భూషణ్, 1994లో ఐదుగురు సభ్యుల ధర్మాసనం ఇచ్చిన తీర్పు పూర్వాపరాలను పరిశీలించాల్సి ఉందన్నారు.
అయితే, జస్టిస్ అశోక్ భూషణ్, చీఫ్ జస్టిస్ జస్టిస్ దీపక్ మిశ్రాలతో జస్టిస్ ఎస్ అబ్దుల్ నజీర్ విభేదించారు. మసీదులో నమాజ్ చేయడం ఇస్లాంలో అంతర్భాగమా? కాదా అన్నది తేల్చేందుకు మత విశ్వాసాలను పరిగణనలోకి తీసుకోవాల్సి ఉందన్నారు. ఈ విషయంలో విస్తృత పరిశీలన జరగాలన్నారు.
అయోధ్య భూ వివాదం కేసు
అక్టోబర్ 29న అయోధ్య భూమి వివాదం కేసు విచారణ జరపనున్నట్లు సుప్రీంకోర్టు వెల్లడించింది. అక్టోబర్ 2న ప్రస్తుత చీఫ్ జస్టిస్ దీపక్ మిశ్రా పదవీ విరమణ పొందుతున్నందున, ఆయన కొత్తగా వచ్చే న్యాయమూర్తి నేతృత్వంలో ఏర్పడే త్రిసభ్య ధర్మాసనం ఆ విచారణ చేపడుతుందని తెలిపింది.
అయోధ్యలోని వివాదాస్పద భూమిని మూడు భాగాలుగా విభజిస్తూ 2010లో అలహాబాద్ హైకోర్టు ఇచ్చిన తీర్పునకు వ్యతిరేకంగా వచ్చిన అప్పీళ్లపై చీఫ్ జస్టిస్ దీపక్ మిశ్రా నేతృత్వంలోని త్రిసభ్య ధర్మాసనం విచారణ జరుపుతున్న సమయంలో మసీదులు ఇస్లాంలో అంతర్భాగమా? కాదా అన్న అంశం తెరపైకి వచ్చింది.
అయోధ్యలోని 2.77 ఎకరాల వివాదాస్పద స్థలాన్ని మూడు భాగాలుగా చేసి వాటి యాజమాన్య హక్కులను సున్నీ వక్ఫ్‌ బోర్డుకు, నిర్మోహీ అఖాడాకు, రామ్‌లాలాకు అప్పగిస్తూ 2010లో 2:1 మెజార్టీతో ముుగ్గురు సభ్యుల అలహాబాద్ హైకోర్టు ధర్మాసనం తీర్పు చెప్పింది.
ayodhya vivaadam: 1994 teerpunu sameekshinchenduku niraakarinchina supreenkortu - BBC News telugu
https://www.bbc.com/telugu/india-45666296
maseedulo namaj cheyadam anedi islam matamlo antarbhaagam kaadantuu 1994loo ichina teerpunu sameekshinchenduku supreenkortu niraakarinchindi. aa teerpunu sameeksha kosam aiduguru sabhyula vistruta dharmasananiki badalaayinchaalantuu daakhalaina pititionlanu nyaayasthaanam tosipuchindi.
1994 ismail faarukhi kesulo ichina teerpulo "praarthanalu ekkadaina chesukovachhu, namaj maseedulone cheyalanemi ledu" ani supreem kortu cheppindi.
aa teerpunu punahsameekshinchenduku vistruta dharmasananiki nivedinchaalani korutu daakhalaina pititionlapy cheef justis deepak mishra netrutvamloni trisabhya dharmasana 2:1 mejaaritiitoe guruvaram teerpu ichindi.
jadjimentenu dharmasananiki chadivi vinipinchina justis ashok bhushan, 1994loo aiduguru sabhyula dharmasana ichina teerpu puurvaaparaalanu pariseelinchaalsi undannaaru.
ayithe, justis ashok bhushan, cheef justis justis deepak mishraalatho justis es abdul najir vibhedinchaaru. maseedulo namaj cheyadam islaamlo antarbhaagamaa? kaadaa annadi telchenduku matha vishwaasaalanu parigananaloki teesukovalsi undannaaru. ee vishayamlo vistruta pariseelana jaragaalannaaru.
ayodhya bhoo vivaadam kesu
actober 29na ayodhya bhoomi vivaadam kesu vichaarana jarapanunnatlu supreenkortu velladinchindi. actober 2na prastuta cheef justis deepak mishra padavee viramana pondutunnanduna, aayana kottagaa vache nyaayamuurti netrutvamlo erpade trisabhya dharmasana aa vichaarana chepadutundani telipindi.
ayodhyalooni vivaadaaspada bhoomini moodu bhagaluga vibhajistuu 2010loo alahabad hycortu ichina teerpunaku vyatirekamgaa vachina appeellapai cheef justis deepak mishra netrutvamloni trisabhya dharmasana vichaarana jaruputunna samayamlo maseedulu islaamlo antarbhaagamaa? kaadaa anna amsam terapaiki vachindi.
ayodhyalooni 2.77 ekaraala vivaadaaspada sthalaanni moodu bhagaluga chesi vaati yajamanya hakkulanu sunnee wakfe borduku, nirmohi akhaadaaku, ramelalaku appagistuu 2010loo 2:1 mejartitho mugguru sabhyula alahabad hycortu dharmasana teerpu cheppindi.